CELEX: 62017TN0017
Language: da
Date: 2017-01-11 00:00:00
Title: Sag T-17/17: Sag anlagt den 11. januar 2017 — Constantinescu mod Parlamentet

6.3.2017   
            
            
               DA
            
            
               Den Europæiske Unions Tidende
            
            
               C 70/24
            
         Sag anlagt den 11. januar 2017 — Constantinescu mod Parlamentet
   (Sag T-17/17)
   (2017/C 070/34)
   Processprog: fransk
   
      Parter
   
   
      Sagsøger: Radu Constantinescu (Kreuzweiler, Tyskland) (ved advokaterne S. Rodrigues og A. Blot)
   
      Sagsøgt: Europa-Parlamentet
   
      Sagsøgerens påstande
   
   Sagsøgeren har nedlagt følgende påstande:
   
               —
            
            
               Det fastslås, at sagen fremmes til realitetsbehandling og der gives sagsøgeren medhold.
            
         Følgelig:
   
               —
            
            
               Annullation af afgørelsen af 27. maj 2016 truffet af infrastruktur- og logistikkontoret i Luxembourg om indskrivning af sagsøgerens barn i børnehaven i Bertrange Mamer og følgelig om afslag på at indskrive barnet i børnehaven på Kirchberg.
            
         
               —
            
            
               Annullation af Europa-Parlamentets afgørelse af 7. oktober 2016 om afslag på sagsøgerens klage af 6. juni 2016 over denne afgørelse.
            
         
               —
            
            
               Sagsøgeren tildeles en erstatning for det lidte økonomiske og ikke-økonomiske tab.
            
         
               —
            
            
               Sagsøgte tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1.
            
            
               Første anbringende er, at der er sket tilsidesættelse af artikel 21 i Den Europæiske unions charter om grundlæggende rettigheder (»chartret«) og af artikel 1d i vedtægten for tjenestemænd i Den Europæiske Union, tilsidesættelse af princippet om forbud mod forskelsbehandling og tilsidesættelse af reglerne om bevisbyrde. Sagsøgeren har i denne forbindelse foreholdt sagsøgte, at denne har tildelt dispensationer til andre familier, mens sagsøgte afslog at indrømme sagsøgeren en sådan dispensation, uden at en sådan forskelsbehandling var begrundet i objektive omstændigheder.
            
         
               2.
            
            
               Andet anbringende er, at der er anlagt åbenbart urigtige skøn og at den anfægtede afgørelse er behæftet med en tilsidesættelse af princippet om god forvaltning, af omsorgspligten og af chartrets artikel 41.